Bellingshausenovo more
Bellingshausenovo more je more koje čini sastavni dio Južnog okeana, smješteno duž zapadne obale Antarktika, odnosno njegovog Antarktičkog poluostrva, zapadno od Aleksandrovog ostrva, istočno od Thurstonovog ostrva i južno od Ostrva Petra I. Površina mora je 487.000 km2, a najveća dubina mora iznosi 4.470 metara. More je nazvano po ruskom istraživaču i admiralu njemačkog porijekla Fabianu Gottlieb von Bellingshausenu koji je istražio ovo područje 1821. godine.